**บทที่ 8**

**การนำระบบการจัดการพลังงาน ISO 50001 ไปใช้งานร่วมกับระบบการจัดการตามมาตรฐานสากลอื่น ๆ ในองค์กร (Integrating Management System)**

**ในบทนี้จะกล่าวถึงแนวทางการนำระบบการจัดการพลังงาน** ISO 50001:2011 **ใช้ร่วมกับมาตรฐานระบบการจัดการสากลอื่น ๆ ที่องค์กรได้รับการรับรองแล้ว ได้แก่ ระบบการจัดการคุณภาพ** ISO 9001:2008 **ระบบการจัดการสิ่งแวดล้อม** ISO 14001:2004 **และระบบการจัดการชีวอนามัย** OHSAS 18001:2007 **แต่ในปัจจุบัน มาตรฐานระบบการจัดการคุณภาพ ISO 9001 และ มาตรฐานระบบการจัดการสิ่งแวดล้อม ISO 14001 ได้เปลี่ยนเป็น Version 2015 แล้ว หากองค์กรใด ที่ยังคงปฏิบัติ**V**ersionเดิมอยู่และยังไม่ได้มีการเปลี่ยนแปลงจนกว่าจะครบกำหนด (ปี 2018) สามารถใช้แนวทางการ**I**ntegrateระบบการจัดการตาม** ตารางที่ 8-1 **ได้ แต่หากองค์กรใดที่มีแผนในการปรับเปลี่ยนเป็นVersion 2015 สามารถพิจารณาใช้แนวทางการ**I**ntegrateได้ ตาม**ตารางที่ 8-2 **เนื่องจากโครงสร้างของมาตรฐานที่กล่าวมานั้นถูกวางไว้ด้วยหลักการเดียวกันคือ Plan- Do-Check –Act และมีแนวทางในการนำข้อกำหนดไปประยุกต์ใช้ในหลายข้อเหมือน ๆ กัน ทำให้เราสามารถ** Integrate **เข้ามาด้วยกันได้หรือสามารถใช้ระเบียบปฏิบัติเดียวกันได้ แต่อย่างไรก็ตามการใช้งานร่วมกันจะง่ายหรือยากขึ้นอยู่กับช่วงเวลาเริ่มในการจัดทำระบบ และการกำหนดโครงสร้างของระบบเอกสาร**

**8.1 ประโยชน์ของการ Integrate ระบบการจัดการ**

1. เพื่อลดความซ้ำซ้อนของเอกสาร และลดปริมาณการใช้เอกสาร เช่น ระเบียบปฏิบัติ (Procedure) เหมือนกันหรือแบบฟอร์มเหมือนกัน สามารถนำไปใช้ได้ทุกระบบ
2. ลดขั้นตอนการปฏิบัติงานหลาย ๆ เรื่อง โดยสามารถทำพร้อมกันครั้งเดียว เช่น การตรวจติดตามภายใน งานควบคุมเอกสารและบันทึก งานฝึกอบรม งานจัดซื้อ การสื่อสารในองค์กร การปฏิบัติการแก้ไขและป้องกัน การทำประชุมทบทวนของฝ่ายบริหาร เป็นต้น
3. ในการตรวจประเมินโดย Certification Body (CB) สามารถตรวจพร้อมกันครั้งเดียวหลายระบบ  
   เพื่อลดจำนวนวันตรวจประเมิน ลดเวลาในการตรวจ และ ลดค่าใช้จ่าย ทั้งนี้ ขึ้นอยู่กับการทำสัญญา และข้อตกลงกับ CB ที่เลือกใช้บริการ

**8.2 แนวทางในการพิจารณา Integrate ระบบการจัดการ**

**ในการดำเนินการ** Integrate **ระบบการจัดการควรพิจารณาดังต่อไปนี้**

1. พิจารณาตามความเหมาะสมของโครงสร้างเอกสารเดิมที่มีอยู่ เช่น การจัดระดับเอกสาร การให้รหัส และเลขที่เอกสาร ระดับการอนุมัติเอกสารแต่ละประเภท เป็นต้น
2. ตรวจสอบการกำหนดผู้รับผิดชอบในแต่ละระบบมาตรฐานว่า เป็นบุคคลเดียวกัน หรือ แยกกันรับผิดชอบในแต่ละระบบ เพื่อจะได้กำหนดความรับผิดชอบให้ชัดเจนว่าใครจะมีอำนาจอนุมัติ ในเรื่องใดบ้าง เช่น บางองค์กร กำหนด QMR กับ EMR และ EnMR เป็นคนละคน แต่เอกสารระเบียบปฏิบัติเดิมกำหนดไว้ให้ QMR เป็นผู้อนุมัติ ซึ่งในทางปฏิบัติทั้ง 3 คนมีอำนาจในการอนุมัติ และตัดสินใจได้เท่ากัน ก็ควรพิจารณากำหนดใหม่ให้ชัดเจน
3. สำหรับการแต่งตั้ง ตัวแทนฝ่ายบริหาร (Management Representative) หากทุกระบบเป็นคนเดียวกันคงจะไม่มีปัญหาอะไร เพียงทำการประกาศแต่งตั้งฉบับเดียว แล้วระบุอำนาจหน้าที่ความรับผิดชอบให้ครอบคลุมทุกระบบ อาจจะพิจารณาใช้ตัวย่อว่า MR (Management Representative) หรือ IMR (Integrated Management Representative) แล้วแต่จะเลือกใช้
4. รูปแบบเอกสารประเภทระเบียบปฏิบัติงาน (Procedure) ส่วนใหญ่จะมีหัวข้อองค์ประกอบของเอกสาร เช่น วัตถุประสงค์ ขอบเขต คำนิยาม เอกสารอ้างอิง ฯลฯ ดังนั้น ควรระบุในหัวข้อของ วัตถุประสงค์ และขอบเขตของเอกสารฉบับนั้น ๆ ให้ชัดเจน

**ตัวอย่าง** เช่น PM-DCC-01

**วัตถุประสงค์ :** เพื่อใช้อ้างอิงในการปฏิบัติงาน ของบริษัทฯ

**ขอบเขต :** ครอบคลุมกิจกรรมการควบคุมเอกสาร ระบบการบริหารงานทั้ง ระบบ ISO 9001  
ISO 14001 ISO 50001 หรือ จะกำหนดครอบคลุมทุกระบบไปเลย เผื่อมีการระยุกต์ใช้ระบบบริหารงานอื่น ๆ เข้ามาอีก อาจใช้คำว่า “ครอบคลุมกิจกรรมการควบคุมเอกสารในระบบบริหารงานทั้งหมดของบริษัทฯ”

1. เอกสารที่เป็นคู่มือ ไม่ว่าจะเป็น Quality Manual, Environmental Manual, Energy Manual ให้พิจารณาตามความเหมาะสมว่าจะเขียนรวมกัน หรือแยกเรื่อง แยกเล่ม ทั้งนี้ ขึ้นอยู่กับโครงสร้างของคู่มือเดิมว่ามีเนื้อหามากน้อยแค่ไหน และขึ้นอยู่กับความสะดวกในการเปลี่ยนแปลงแก้ไข
2. ข้อกำหนดของมาตรฐาน ISO 50001 มีอีกหลายเรื่องที่ไม่ได้กำหนดว่าจะต้องจัดทำเป็นระเบียบปฏิบัติ แต่หากระบบการจัดการเดิมได้เขียนระเบียบปฏิบัติไว้แล้ว ก็ควร Integrate เข้าไปเลย เช่น เรื่องการจัดซื้อ การฝึกอบรม การสื่อสาร การทบทวนการบริหาร เป็นต้น
3. กรณีหลายระบบแต่ใช้ฟอร์มเดียวกัน ควรพิจารณาทำช่อง เพื่อให้ระบุว่าใช้กับงานใดที่หัวเอกสาร เช่น แบบฟอร์มนี้ใช้กับระบบ EnMS

[ ] QMS [ ] EMS [ x ] EnMS

**8.3** **ข้อควรตระหนักในการ Integrate ระบบการจัดการ**

1. ผู้รับผิดชอบที่ต้องทำเรื่องเดียวกันแต่หลายระบบ ควรได้รับการพัฒนาความสามารถให้มีความพร้อมด้วย เช่น ในเรื่องของกฎหมายหลาย ๆ องค์กร จะให้เจ้าหน้าที่ความปลอดภัย (จป.) หรือ เจ้าหน้าที่  
   ฝ่ายบุคคล หรือบางองค์กรให้นิติกรประจำบริษัทมาเป็นผู้ดูแลกฎหมายทั้งหมด แต่ในทางปฏิบัติแล้ว กฎหมายแต่ละเรื่องเป็นกฎหมายเฉพาะด้าน จึงควรกำหนดให้ผู้เกี่ยวข้องมาร่วมรับผิดชอบในเรื่องดังกล่าวด้วย เช่น ให้ผู้รับผิดชอบด้านพลังงานในโรงานควบคุม (ผชร.)หรือในอาคารควบคุม (ผชอ.) หรือผู้รับผิดชอบด้านพลังงานอาวุโส (ผอส.) เข้ามาร่วมรับผิดชอบในส่วนของกฎหมายที่เกี่ยวข้องกับการจัดการพลังงาน เป็นต้น
2. บางองค์กร อาจจะมีการแต่งตั้ง EnMR 2 คน โดยให้คนหนึ่งดูแลด้านระบบ และอีกคนดูแล  
   ทางด้านเทคนิค สิ่งที่ต้องพิจารณาให้ละเอียด คือ การกำหนดผู้มีอำนาจในการอนุมัติและตัดสินใจ  
   ในเรื่องต่าง ๆ ให้ชัดเจน

**ตารางที่ 8-1 สรุปหัวข้อที่สามารถพิจารณา Integrate ระบบการจัดการเข้าด้วยกันทั้ง 4 ระบบ**

| ISO9001:2008 | | ISO 14001:2004 | | OHSAS 18001:2007 | | ข้อกำหนด ISO 50001 : 2011 | | แนวทางการใช้งานร่วมกัน(Integrate) |
| --- | --- | --- | --- | --- | --- | --- | --- | --- |
| Clause | Criteria | Clause | Criteria | Clause | Criteria | Clause | Criteria |
| 5.5.1  5.5.2 | Responsibility & Authority  Management Representative | 4.4.1 | Resources, Role, Responsibility & Authority | 4.4.1 | Resources, Role, Responsibility Accountability & Authority | 4.2.2 | Management Representative | 1. แต่งตั้งคนเดียวรับผิดชอบทุกระบบ หรือ  2. แยกผู้รับผิดชอบคนละระบบ  3. กำหนดความรับผิดชอบและอำนาจหน้าที่ในการนำระบบไปปฏิบัติของตำแหน่งงานอื่น ๆ |
| 5.3 | Quality Policy | 4.2 | Environmental Policy | 4.2 | OH&S Policy | 4.3 | Energy Policy | เขียนนโยบายรวมกัน หรือ แยกกันได้ |
|  |  | 4.3.2  4.5.2 | Legal and Other Requirements  Evaluation of Legal Compliance | 4.3.2  4.5.2 | Legal and Other Requirements  Evaluation of Legal Compliance | 4.4.2  4.6.2 | Legal and Other Requirements  Evaluation of Legal Requirements and Other | 1. ใช้ระเบียบปฏิบัติงานร่วมกันได้  2. แยกทะเบียนกฎหมายแต่ละประเภท  3. ผู้รับผิดขอบกฎหมายเป็นคนเดียวกัน หรือ แยกกันนั้นให้พิจารณา ตามความสามารถ ของผู้รับผิดชอบ  4. การประเมินความสอดคล้องของกฎหมาย แนะนำให้เขียนไว้ในProcedure เรื่องกฎหมายเลยทีเดียว ประเด็นสำคัญคือ การกำหนดความถี่หรือรอบเวลาในการ ประเมิน และหากผลการประเมิน ไม่สอดคล้องต้องดำเนินการอย่างไร  5. การติดตามความเป็นปัจจุบันของ กฎหมาย ต้องระบุช่วงเวลาให้ชัดเจน |
| 6.2.2 | Competence, Training and Awareness | 4.4.2 | Competence, Training and Awareness | 4.4.2 | Competence, Training and Awareness | 4.5.2 | Competence, Training and Awareness | ใช้ระเบียบปฏิบัติงาน และแบบฟอร์มร่วมกันได้เลย แต่เพิ่มหัวข้อการอบรมที่เกี่ยวข้องกับการจัดการพลังงานเข้าไปด้วย รวมถึงกำหนดTraining Needs สำหรับบุคลากรที่เกี่ยวข้องกับการใช้พลังงานที่มีนัยสำคัญ |
| 5.5.3 | Internal Communication | 4.4.3 | Communication | 4.4.3 | Communication , Participation and Consultation | 4.5.3 | Communication | ใช้ระเบียบปฏิบัติงานร่วมกันได้เลย แต่สาระสำคัญของ ISO 50001 ที่แตกต่างคือ การสื่อสารไปยังภายนอกเกี่ยวกับนโยบายพลังงาน ระบบการจัดการพลังงาน และสมรรถนะพลังงาน ต้องมีบันทึกการตัดสินใจให้สื่อสารไว้เป็นหลักฐาน |
| 4.2.3 | Control of Documents | 4.4.5 | Control of Documents | 4.4.5 | Control of Documents | 4.5.4.2 | Control of Documents | ใช้ระเบียบปฏิบัติงานร่วมกันได้ |
| 7.4 | Purchasing | - | - | 4.4.6 | Operational Control | 4.5.7 | Procurement of Energy Services, Products, Equipment and Energy | 1. ใช้ระเบียบปฏิบัติงานร่วมกันได้  2. เพิ่มขอบเขตประเภทของ Suppliers ที่จำหน่าย และให้บริการผลิตภัณฑ์ และเครื่องมือ อุปกรณ์ ที่มีผลต่อลักษณะการใช้พลังงานอย่างมีนัยสำคัญ  3. การคัดเลือกผู้ขายให้นำผลการประเมินสมรรถนะด้านพลังงานมาเป็นหัวข้อในการคัดเลือกด้วย และแจ้งให้ผู้ขายทราบว่ามีการประเมินในเรื่องนี้ด้วย |
| 7.6 | Control of Monitoring and Measuring Equipment | 4.5.1 | Monitoring and Measurement | 4.5.1 | Performance Measurement and Monitoring | 4.6.1 | Monitoring, Measurement and Analysis | 1. หัวข้อนี้สำหรับ ISO 50001 เรื่องเครื่องมือที่ใช้ตรวจวัดและติดตามค่าทางด้านพลังงาน จะเขียนรวมไว้ในข้อ 4.6.1 ตอนท้าย จึงสามารถใช้ Procedure เรื่องการสอบเทียบหรือ ทวนสอบเครื่องมือวัดร่วมกันได้ 2. ควรกำหนดหน้าที่ความรับผิดชอบให้ชัดเจนว่าผู้รับผิดชอบในการจัดการคือใคร เช่น QC/QA เจ้าหน้าที่สิ่งแวดล้อม เจ้าหน้าที่ด้านความปลอดภัย หรือ เจ้าหน้าที่วิศวกรรม |
| 8.2.2 | Internal Audit | 4.5.5 | Internal Audit | 4.5.5 | Internal Audit | 4.6.3 | Internal audit of EnMS | ใช้ระเบียบปฏิบัติงานและแบบฟอร์มร่วมกันได้ แตกต่างเพียงหัวข้อในการตรวจติดตาม และรายละเอียดในการตรวจติดตาม  \*\*เนื่องจากการตรวจทางด้านเทคนิคต้องใช้ผู้ที่มีความสามารถ จึงควรพิจารณาคัดเลือกผู้ที่มีคุณสมบัติเหมาะสม |
| 8.5.2  8.5.3 | Corrective Action  Preventive Action | 4.5.3 | Nonconformity, Corrective Action and Preventive Action | 4.5.3.2 | Nonconformity, Corrective Action and Preventive Action | 4.6.4 | Nonconformities, Correction,  Corrective and Preventive Action | หัวข้อนี้จะใกล้เคียงกับ ISO 14001 ที่สุด แต่ต่างกันที่ลักษณะของ Nonconformities ซึ่งต้องกำหนดให้ชัดว่า ได้แก่อะไรบ้าง  ส่วน Procedure และแบบฟอร์มที่เกี่ยวข้อง สามารถใช้ร่วมกันได้ เช่น ฟอร์ม CAR , PAR หรือ CPAR, CAR status log เป็นต้น |
| 4.2.4 | Control of Records | 4.5.4 | Control of Records | 4.5.4 | Control of Records | 4.6.5 | Control of Records | ใช้ระเบียบปฏิบัติงานร่วมกันได้ แต่รายการRecord ให้ดูตามข้อกำหนดว่าต้องจัดเก็บอะไรบ้าง |
| 5.6  5.6.2  5.6.3 | Management Review  Review Input  Review Output | 4.6 | Management Review | 4.6 | Management Review | 4.7  4.7.2  4.7.3 | Management Review  Input to management review  Output from management review | สามารถทำพร้อมกันได้ตามความเหมาะสม แต่ประเด็นที่ต้องชัดเจนคือ  1. การกำหนดความถี่และช่วงเวลา  2. Input และ Output ของแต่ละระบบ จะมีความแตกต่างกัน |

**8.4 แนวทางการ Integrate ระบบ ISO 50001:2011 กับ ISO 9001:2015 และ ISO 14001:2015**

เนื่องจากทั้ง ISO 9001:2015 และ ISO 14001:2015 มีการเปลี่ยนแปลงโครงสร้างของข้อกำหนด โดยใช้โครงสร้างมาตรฐานชั้นสูง High Level Structure (Annex SL) ทำให้การประยุกต์ใช้มาตรฐาน ทั้งสองระบบนี้  
ทำได้ง่ายขึ้น และมีแนวโน้มว่า ในอนาคตมาตรฐาน ISO 50001:2011 ก็จะเปลี่ยนมาใช้โครงสร้างของมาตรฐานนี้เช่นเดียวกัน

โครงสร้างของมาตรฐาน ประกอบด้วย

บทนำ (Introduction)

1. ขอบข่าย (Scope)

2. มาตรฐานอ้างอิง (Normative References)

3. นิยามศัพท์ (Terms and Definitions)

4. บริบทขององค์กร (Context of the Organization)

5. ความเป็นผู้นำ (Leadership)

6. การวางแผน (Planning)

7. การสนับสนุน (Support)

8. การดำเนินงาน (Operation)

9. การประเมินความสามารถ (Performance Evaluation)

10. การปรับปรุง (Improvement)

ก่อนอื่น ต้องทำความเข้าใจในประเด็นที่มีการเปลี่ยนแปลงก่อน แล้วจึงพิจารณาว่าจะใช้งานร่วมกันอย่างไร ตาม**ตารางที่ 8-2** ได้นำเสนอแนวทางการใช้งานร่วมกัน(Integrate) หลัก ๆ ไว้ ดังนี้

**ตารางที่ 8-2 สรุปหัวข้อที่สามารถพิจารณา Integrate ระบบ ISO 50001:2011 ร่วมกับระบบ ISO 9001:2015 และ ISO 14001:2015**

| ISO 9001:2015 | | ISO 14001:2015 | | ISO 50001: 2011 | | แนวทางการใช้งานร่วมกัน(Integrate) |
| --- | --- | --- | --- | --- | --- | --- |
| Clause |  | Clause |  | Clause |  |
| 5.1  5.3 | Leadership and Commitment  Organizational Roles, Responsibilities and Authorities | 5.1  5.3 | Leadership and Commitment  Organizational Roles, Responsibilities and Authorities | 4.2.2 | Management Representative | เนื่องจาก Version 2015 ไม่ได้ระบุตำแหน่ง Management Representative ไว้ ดังนั้น  องค์กรพิจารณาเองว่า  1. ยังคงมี QMR,EMR,EnMR โดยแต่งตั้งคนเดียวรับผิดชอบทุกระบบ หรือ  2. แยกผู้รับผิดชอบคนละระบบ  3. กำหนดความรับผิดชอบและอำนาจหน้าที่ในการนำระบบไปปฏิบัติของตำแหน่งงานอื่น ๆ |
| 5.2 | Policy | 5.2 | Environmental Policy | 4.3 | Energy Policy | เขียนนโยบายรวมกัน หรือ แยกนโยบายกันได้ |
| - | - | 6.1.3  9.1.2 | Compliance Obligations  Evaluation of Compliance | 4.4.2  4.6.2 | Legal and Other Requirements  Evaluation of Legal Requirements and Other | 1. ใช้ระเบียบปฏิบัติงานร่วมกันได้  2. แยกทะเบียนกฎหมายแต่ละประเภท  3. ผู้รับผิดชอบกฎหมายเป็นคนเดียวกัน หรือ แยกกันนั้น ให้พิจารณาตามความสามารถ ของผู้รับผิดชอบ  4. การประเมินความสอดคล้องของกฎหมาย แนะนำให้เขียนไว้ใน Procedure เรื่องกฏหมายเลยทีเดียว ประเด็นสำคัญคือ การกำหนดความถี่หรือรอบเวลาในการประเมิน และหากผลการประเมินไม่สอดคล้องต้องดำเนินการอย่างไร  5. การติดตามความเป็นปัจจุบันของกฎหมาย ต้องระบุช่วงเวลาให้ชัดเจน |
| 7.2  7.3 | Competence  Awareness | 7.2  7.3 | Competence  Awareness | 4.5.2 | Competence, Training and Awareness | ใช้ระเบียบปฏิบัติงานและแบบฟอร์มร่วมกันได้เลย แต่เพิ่มหัวข้อการอบรมที่เกี่ยวข้องกับการจัดการพลังงานเข้าไปด้วย รวมถึงกำหนดTraining Needs สำหรับบุคลากรที่เกี่ยวข้องกับการใช้พลังงานที่มีนัยสำคัญ |
| 7.4 | Communication | 7.4 | Communication | 4.5.3 | Communication | ใช้ระเบียบปฏิบัติงานร่วมกันได้เลย แต่สาระสำคัญของ ISO 50001 ที่แตกต่างคือ การสื่อสารไปยังภายนอกเกี่ยวกับนโยบายพลังงาน ระบบการจัดการพลังงาน และสมรรถนะพลังงาน ต้องมีบันทึกการตัดสินใจให้สื่อสารไว้เป็นหลักฐาน |
| 7.5 | Documented Information | 7.5 | Documented Information | 4.5.4.2 | Control of Documents | ใช้ระเบียบปฏิบัติงานร่วมกันได้ รูปแบบของเอกสารจะอยู่ในสื่อรูปแบบใดก็ได้ |
| 8.4 | Control of Externally Provided Processes, Products and Services | 8.1 | Operational Planning and Control | 4.5.7 | Procurement of Energy Services, Products, Equipment and Energy | 1. ใช้ระเบียบปฏิบัติงานร่วมกันได้  2. เพิ่มขอบเขตประเภทของ Suppliers ที่จำหน่าย และให้บริการผลิตภัณฑ์ และเครื่องมือ อุปกรณ์ ที่มีผลต่อลักษณะการใช้พลังงานอย่างมีนัยสำคัญ  3. การคัดเลือกผู้ขายให้นำผลการประเมินสมรรถนะด้านพลังงานมาเป็นหัวข้อในการคัดเลือกด้วย และแจ้งให้ผู้ขายทราบว่ามีการประเมินในเรื่องนี้ด้วย |
| 9.1 | Monitoring, Measurement  Analysis and Evaluation | 9.1 | Monitoring, Measurement  Analysis and Evaluation | 4.6.1 | Monitoring, Measurement and Analysis | 1. หัวข้อนี้สำหรับ ISO 50001 เรื่องเครื่องมือที่ใช้ตรวจวัดและติดตามค่าทางด้านพลังงานจะเขียนรวมไว้ในข้อ 4.6.1 ตอนท้าย จึงสามารถใช้ Procedure เรื่องการสอบเทียบหรือ ทวนสอบเครื่องมือวัดร่วมกันได้  2. ควรกำหนดหน้าที่ความรับผิดชอบให้ชัดเจนว่าผู้รับผิดชอบในการจัดการคือใคร เช่น QC/QA เจ้าหน้าที่สิ่งแวดล้อม เจ้าหน้าที่ด้านความปลอดภัย หรือ เจ้าหน้าที่วิศวกรรม |
| 9.2 | Internal Audit | 9.2 | Internal Audit | 4.6.3 | Internal audit of EnMS | ใช้ระเบียบปฏิบัติงานและแบบฟอร์มร่วมกันได้ แตกต่างเพียงหัวข้อในการตรวจติดตาม และรายละเอียดในการตรวจติดตาม  \*\*เนื่องจากการตรวจทางด้านเทคนิคต้องใช้ผู้ที่มีความสามารถ จึงควรพิจารณาคัดเลือกผู้ที่มีคุณสมบัติเหมาะสม |
| 10.2 | Nonconformity and Corrective Action | 10.2 | Nonconformity and Corrective Action | 4.6.4 | Nonconformities, Correction,  Corrective and Preventive Action | ต่างกันที่ลักษณะของ Nonconformities ซึ่งต้องกำหนดให้ชัดว่า ได้แก่อะไรบ้าง  ส่วนระเบียบปฏิบัติงานและแบบฟอร์มที่เกี่ยวข้อง สามารถใช้ร่วมกันได้ เช่น ฟอร์ม CAR , PAR หรือ CPAR, CAR status log เป็นต้น  \*\* Version 2015 ได้ตัดหัวข้อ Preventive action ออกไปเป็นเรื่อง Risk and Opportunity |
|  |  |  |  | 4.6.5 | Control of Records | ใช้ระเบียบปฏิบัติงานร่วมกันได้ แต่รายการ Record ให้ดูตามข้อกำหนดว่า ต้องจัดเก็บอะไรบ้าง  \*\* Version 2015 จะระบุให้จัดเก็บ Record ไว้ในแต่ละหัวข้อของข้อกำหนด |
| 9.3  9.3.2  9.3.3 | Management Review  Management Review Input  Management Review Output | 9.3  9.3.2  9.3.3 | Management Review  Management Review Input  Management Review Output | 4.7  4.7.2  4.7.3 | Management Review  Input to Management Review  Output from Management Review | สามารถทำพร้อมกันได้ตามความเหมาะสม แต่ประเด็นที่ต้องชัดเจนคือ  1. การกำหนดความถี่และช่วงเวลา  2. Input และ Output ของแต่ละระบบ จะมีความแตกต่างกัน |